Daulah Bani Umayah ngadeg nalika taun 41 H / 661 M, diadegaké déning Muawiyah bin Abi Sufyan. Dhèwèké njabat gubernur ing Syam nalika pamaréntahan Umar bin Khattab lan Utsman bin Affan. Nalika njabat gubernur dhèwèké ngadegaké militèr kanggo nguwataké jabatané. Dhèwèké asring ngetokaké dhuwit kanggo jupuk wong kanggo dadi anggota militèr. Nalika jaman Umar bin Khattab, dhèwèké usul ngadegaké angkatan laut, nanging Umar ora sarujuk. Lan angkatan lauté bisa ngadeg nalika jaman pamaréntahan Utsman bin Affan.